Hector Creek

De Hector Creek is en lütten Stroom in’n Distrikt Belize von dat Land Belize, de in’n Sibun River münnt.

De Hector Creek spiest sik ut en utdehnt Sumprebeed twüschen Belize River un Sibun River. En exakten Born un en Längd laat sik dorüm för’n Stroom nich angeven. Von de Steed, an de de Hector Creek ut’n Sump uttriddt un dör en Savannenlandschop flütt, bet na de Münn sünd dat üm un bi 15 Kilometer. De Stroom flütt dorbi na Süüdoosten twüschen de Öörd Hattieville un Tropical Park dör un ünnern’n George Price Highway ünnerdör. Twüschen Tropical Park un Western Paradise wiedt sik de Stroom, de vörher un naher blots so 10 bet 20 Meter breed is, to en 150 Meter brede Laguun, de Hector Creek Lagoon. Toletzt münnt de Hector Creek twee Kilometer in’n Noordoosten von Freetown Sibun in’n Sibun River, de sülvs bi Belize-Stadt in de Karibische See münnt.

Kategorie:Stroom
Kategorie:Distrikt Belize